CELEX: 22005D0123
Language: hu
Date: 2005-09-30 00:00:00
Title: Az EGT-Vegyesbizottság 123/2005 határozata ( 2005. szeptember 30. ) az EGT-megállapodás XV. mellékletének (Állami támogatás) és 26. jegyzőkönyvének (az EFTA Felügyeleti Hatóság állami támogatással kapcsolatos hatásköreiről és feladatairól) módosításáról

22.12.2005   
            
            
               HU
            
            
               Az Európai Unió Hivatalos Lapja
            
            
               L 339/32
            
         
      AZ EGT-VEGYESBIZOTTSÁG
   
   123/2005 határozata
   (2005. szeptember 30.)
   az EGT-megállapodás XV. mellékletének (Állami támogatás) és 26. jegyzőkönyvének (az EFTA Felügyeleti Hatóság állami támogatással kapcsolatos hatásköreiről és feladatairól) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XV. mellékletét a 2004. szeptember 24-i 131/2004 EGT-vegyesbizottsági határozat (1) módosította.
            
         
               (2)
            
            
               A 2003. október 14-én Luxembourgban aláírt, a Cseh Köztársaság, az Észt Köztársaság, a Ciprusi Köztársaság, a Magyar Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás (2) módosította a megállapodás 26. jegyzőkönyvét.
            
         
               (3)
            
            
               A HL L 25., 2005.1.28., 74. o. és a HL L 131., 2005.5.25., 45. o. számában helyesbített, az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról szóló, 2004. április 21-i 794/2004/EK bizottsági rendeletet (3) a megállapodásba kell foglalni.
            
         
               (4)
            
            
               A 794/2004 rendelet megállapodásba foglalása következtében a megállapodás XV. mellékletének néhány pontja elavulttá válik, ebből következően azokat el kell hagyni a megállapodásból,
            
         A KÖVETKEZŐKÉPPEN HATÁROZOTT:
   1. cikk
   A megállapodás XV. melléklete az e határozat I. mellékletében meghatározottak szerint módosul.
   2. cikk
   A megállapodás 26. jegyzőkönyve az e határozat II. mellékletében meghatározottak szerint módosul.
   3. cikk
   A HL L 25., 2005.1.28., 74. o. és a HL L 131., 2005.5.25., 45. o. számában helyesbített 794/2004/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2005. október 1-jén lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. szeptember 30-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 64., 2005.3.10., 67. o.
   
   
      (2)  HL L 130., 2004.4.29., 3. o.
   
   
      (3)  HL L 140., 2004.4.30., 1. o.
   
   
      (4)  Alkotmányos követelmények fennállását nem jelezték.
   
      I. MELLÉKLET
      A megállapodás XV. melléklete a következőképpen módosul:
      Az alábbi pontokat el kell hagyni: 2. (C/252/80/2. o.: Értesítés a Bizottság részére az állami támogatásokról az EGK-Szerződés 93. cikke (3) bekezdésének megfelelően), 3. (A Bizottság 1981. október 2-i levele a tagállamoknak, SG(81) 12740), 4. (A Bizottság 1989. április 27-i levele a tagállamoknak, SG(89) D/5521), 5. (A Bizottság 1989. április 30-i levele a tagállamoknak, SG(87) D/5540), 6. (A Bizottság 1990. október 11-i levele a tagállamoknak, SG(90) D/28091), 7. (A Bizottság 1991. március 4-i levele a tagállamoknak, SG(91) D/4577), 8. (C/40/90/2. o.: Értesítés kisebb jelentőségű támogatási rendszerről), 10. (C/318/83/3. o.: A Bizottság közleménye a jogosulatlanul nyújtott támogatásokról), 34. (C/3/85/2. o.: A Bizottság közleménye a különböző célokra nyújtott támogatások kumulációjáról).
   
   
      II. MELLÉKLET
      A megállapodás 26. jegyzőkönyve a következőképpen módosul:
      
                  1.
               
               
                  A 2. cikkben „a következő jogi aktus” szavak helyébe „a következő jogi aktusok” szavak lépnek.
               
            
                  2.
               
               
                  A 659/1999/EK tanácsi rendelet az 1. pont jelölést kapja.
               
            
                  3.
               
               
                  Az 1. pont (659/1999/EK tanácsi rendelet) után a következő pont kerül beillesztésre:
                  
                              „2.
                           
                           
                              
                                 32004 R 0794: A Bizottság 2004. április 21-i 794/2004/EK rendelete az EK-Szerződés 93. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet végrehajtásáról (HL L 140., 2004.4.30., 1. o.), amelynek helyesbített szövegváltozatát a HL L 25., 2005.1.28., 74. o. és HL L 131., 2005.5.25., 45. o. tartalmazza.”